Bouvetøya - Wikipedia

# Bouvetøya

### Frå Wikipedia – det frie oppslagsverket

Bouvetøya (tidlegare Liverpool Island) er ei øy i Søratlanteren på 54°25′ S 3°21′ Ø som er under norsk suverenitet som biland.

Ettersom ein rekner med at Antarktis ligg sør for 60°S høyrer Bouvetøya ikkje til denne verdsdelen, men kanskje heller Afrika, som ligg i underkant av 2000 km lenger nord. Bouvetøya har ingen fastbuende innbyggjarar, men eit rikt dyreliv. Øya er eigentleg toppen av ein aktiv vulkan som ligg under eit permanent islag. Norsk Polarinstitutt har hatt ein automatisk vêrstasjon i drift her sidan 1977. Norske ekspedisjonar kjem jamnleg til øya for å kartleggja henne og studera naturen, dyrelivet og vêrtilhøva der og i havområda omkring.

Bouvetøya
Areal - Total - av dette vatn | 49 km² ? %
Befolkning - Totalt (2004) - Pr. km² | 0 0 pr. km²
Norsk biland | 27. februar 1930
Tidssone | UTC +1
Nasjonale toppnivådomene | .bv .no
Internasjonal telefonkode | 47

Bouvetøya sett i 1898.

## [endre] Geografi

Bouvetøya er verdas mest avsidesliggjande ubebudde øy. Ho ligg 1700 km frå nærmæste land, Dronning Maud Land. Øya er vanskeleg tilgjengeleg med bratte klippe på alle sider, og kan lettast nåast med helikopter frå skip utanfor. Ho er ca. 7 × 10 km stor. Høgaste punktet, Olavstoppen som ligg midt på den nordlege delen, er 780 moh.

## [endre] Historie

Øya blei oppdaga den 1. januar 1739 klokka 15.00 av den franske marineoffiseren Jean-Baptiste Charles Bouvet de Lozier med skipa «Aigle» og «Marie», men det gjkk mange år før ein fann henne igjen. I 1825 gjorde England krav på øya. I 1928 blei ho erklært som norsk besittelse etter annekteringa den første Norvegia-ekspedisjon leia av kaptein Harald Horntvedt gjorde 1. desember året før. Frå 27. februar 1930 har ho hatt status som norsk biland.

Den mest regelmessige kontakten Noreg har med Bouvetøya skjer ved hjelp av automatisk vêrdatastasjon som i 1977 blei levert dit med MS «Polarsirkel».

## [endre] Klima

Øya har eit maritimt antarktisk klima. Gjennomsnittstemperaturen er −1°C. Lågt skylag eller skodde er svært vanleg.

## [endre] Natur

Av dyrel finst særleg pelssel, pingvinar og sjøfuglkoloniar. Fangst av pelssel blei forbode i 1929, og i 1935 gjaldt dette også fangst av andre andre selartar.

I 1971 blei Bouvetøya og havområda rundt gjort om til naturreservat.

## [endre] Sjå òg

- Dronning Maud Land
- Peter 1.s øy

## [endre] Bakgrunnsstoff

- Lov om Bouvet-øya, Peter I's øy og Dronning Maud Land m.m.
- Om Bouvetøya fra Norsk Polarinstitutt
- Artikkelen «Bouvetøya» av Paul Carroll
- Jean-Baptiste Charles Bouvet de Lozier
- Bouvetøya fra CIA World Factbook
- Kart over Bouvetøya

Henta frå «http://nn.wikipedia.org../../../b/o/u/Bouvet%C3%B8ya.html»

Kategoriar: Norske biland | Norske naturparkar | Norske naturreservat | Øyar i Noreg | Øyar i Sørishavet

##### Views

- Innhaldsside
- Diskusjon
- Noverande versjon

##### Søk

##### På andre språk

- Norsk (bokmål)
- Svenska
- Dansk
- Afrikaans
- Български
- Català
- Česky
- Cymraeg
- Deutsch
- Eesti
- Ελληνικά
- English
- Español
- Esperanto
- Français
- 한국어
- Hrvatski
- Bahasa Indonesia
- Íslenska
- Italiano
- עברית
- Latviešu
- Lietuvių
- Magyar
- Nederlands
- 日本語
- Polski
- Português
- Русский
- Slovenčina
- Slovenščina
- Srpskohrvatski / Српскохрватски
- Suomi
- Türkçe
- Українська
- 中文